סיכום ההרצאה של הרב רפפורט – עמותת כמוך – הומואים דתיים אורתודוקסים
סיכום ההרצאה של הרב רפפורט | אירועים ומפגשים
ד' באלול התשע"ב, 22/08/2012 23/01/2013
(שימו לב – אין זה מפגש רשמי של כמוך, אלא זהו אירוע חיצוני שנתנו לו במה)
הרב רפפורט. צילום: ויקיפדיה
דבר אחד היה מאוד בולט בחדר שבו נתכנסנו: האכפתיות.
ראו שהרב רפפורט מדבר על הנושא הזה לא כדי לתפוס כותרות ולא כדי להיות פרובוקטיבי, אלא באמת כי אכפת לו. גם האנשים שהגיעו היה אכפת להם, רובם עוסקים בייעוץ, חינוך ופסיכולוגיה, והם זעקו, בואו נחולל מהפכה, בואו נדבר על זה.
אז על מה הרב דיבר שם? הרב חילק את הרצאתו לשלושה חלקים, בהתבסס על שאלות שנשאל על ידי בחור הומוסקסואל:
1) האם הומוסקסואל צריך להתחתן?
2) איך הקהילה צריכה להתייחס להומוסקסואלים?
3) למה השם עשה לי את זה?
והרב ענה:
1) הרב אמר שהוא נגד חתונות של הומוסקסואלים עם הטרוסקסואלים. והרחיב:
א) אין חובה על הומוסקסואל להתחתן. מכיוון שהמבזבז לא יבזבז יותר מחומש, ומבחינה נפשית ברור שזה הרבה יותר מחומש.
ב) אם לא מודיעים על הנטיות – זהו שקר ורמייה, מהסוג הגרוע ביותר. פשוט פשע.
ג) גם אם מודיעים, זה לא ברור שהמודיע אכן יודע היכן הוא נמצא, וכן שהצד השני מבין מה הוא מוכן לוותר.
2) שתי רמות ביחס הקהילה להומוסקסואליים:
א) אם הוא לא מממש את הנטייה המינית שלו הוא צדיק עולם. וכל הכבוד לו. כמו כל אחד שיש לו תאוות ובמיוחד מיניות ומתמודד איתן.
ב) אפילו אם האדם כן מתעסק בהומוסקסואליות – השאלה אינה שונה ממקרים של אנשים שאינם שומרים על תרי"ג מצוות, כגון שבת. וכמו שאותם מקבלים ומתייחסים אליהם יפה יש לכבד גם הומוסקסואלים.
חומרת המעשה צריכה גם להימדד על ידי מיקום האדם, למשל: אדם שגדל בבית שמותר לאכול חזיר, לעומת אדם שגדל בבית שאסור לדבר בתפילה. אע"פ שאובייקטיבית לאכול חזיר חמור יותר, ספציפית לאנשים הללו לדבר בתפילה יהיה חמור יותר, ולכן אין לקהילה לשפוט אדם עד שתגיע למקומו.
אך גם ההומוסקסואלים צריכים להיות רגישים לקהילה, לא לעשות דברים שעלולים להפריע לקהילה או להשתלט על הקהילה.
3) לרב אין תשובה מדוע השם עשה את זה. ברור שאדם לא בוחר את נטייתו המינית, ולכן זהו החלטה א-לוהית, אבל הרב רוצה להשוות את זה למקרים אחרים כמו סריס שלא יכול להוליד ילדים, אדרוגינוס וכדומה, ולכן השאלה היא למה דברים רעים קורים לאנשים טובים. ואכן לשאלה זו אין תשובה.
עוד בשיחה הסביר הרב את המטרות שלו בעיסוק בנושא ההומוסקסואלי:
1) שההומוסקסואל לא יאבד את החיים שלו.
2) שההומוסקסואל לא יאבד את המשפחה שלו.
3) שההומוסקסואל לא יאבד את הקהילה שלו.
4) שההומוסקסואל לא יאבד את הא-לוהים שלו.
לאחר השיעור היה זמן לשאלות, ואחד המשתתפים שאל למה הרב לא מפנה לשינוי נטיות. הרב ענה שהוא מעולם לא פגש אדם שבאמת השתנה, אע"פ שהוא ניסה לפגוש. והוא אמר שלאדם ששאל אותו בעבר הוא אמר שהוא יסכים לשלוח לכזה טיפול אם השואל יסכים לשדך להומוסקסואל לשעבר את הבת שלו. אין להבטיח שהתכנית לשינוי נטיות תעבוד.
הרב חיים רפפורט, חבר הקבינט של הרב הראשי של בריטניה ומחבר הספר "יהדות הומוסקסואליות מנקודת מבט חרדית אותנטית" (Judaism and Homosexuality: An Authentic Orthodox View), הגיע ארצה כאורח של עמותת אור לנפש, והרצה בנושא "על הומוסקסואליות ויהדות".
ההרצאה הייתה בשפה האנגלית, ובמידת הצורך היה תרגום.
ההרצאה הייתה ביום רביעי, כ"ז באב תשע"ב, 15 לאוגוסט 2012, במרכז ישראל (OU), רח' קרן הייסוד 22 ירושלים, בשעה 20:00.
לפרטים נוספים: avischry@gmail.com
תגיות: הרב חיים רפפורט.
הרב דרוקמן נדרש לסוגיית ההומואים הדתיים
המחאה הצליחה? הרב אלון הפסיק ללמד באור עציון
כ"ו באב התשע"ב, 14/08/2012 ב-15:49
מה זה במידת הצןרך . והאם אפשר למצוא את הספר הזה בעברית
כ"ו באב התשע"ב, 14/08/2012 ב-15:51
יש דוא"ל לשאלות.
בעניין הספר בעברית – הוא לא תורגם.